Διερεύνηση των ρεολογικών ιδιοτήτων αρθρικού υγρού από φυσιολογικούς ίππους και ίππους με οστεοαρθρίτιδα καθώς και ο χαρακτηρισμός των ιδιοτήτων νέων βιοϋλικών για την αντιμετώπιση της
Creators: name: Τυρνενοπούλου, Παναγιώτα Χ.
Publisher: name: Aristotle University of Thessaloniki
Year: 2019
Subjects: Ρεολογικές ιδιότητες
Ίππος
Οστεοαρθρίτιδα
Βιοϋλικά
Rheological properties
Horse
Osteoarthritis
Biomaterials

description: Η οστεοαρθρίτιδα, αποτελεί μια από τις συχνότερες παθολογικές καταστάσεις σε ίππους αθλητικής ιππασίας. Η παρούσα μελέτη επικεντρώθηκε στον χαρακτηρισμό της βιολογικής και βιοκινητικής συμπεριφοράς του αρθρικού υγρού του ίππου και στην καταγραφή της συγκέντρωσης του υαλουρονικού οξέος, καθώς και των πιθανών αλλαγών των ρεολογικών ιδιοτήτων μεταξύ φυσιολογικών και παθολογικών αρθρώσεων με στόχο την παρουσίαση των ιδιοτήτων ενός ιδανικού βιοϋλικού για την αντιμετώπιση της οστεοαρθρίτιδας του ίππου. Ειδικότερα, στόχοι της διατριβής ήταν ο προσδιορισμός της συγκέντρωσης υαλουρονικού οξέος και των ρεολογικών ιδιοτήτων του αρθρικού υγρού από φυσιολογικούς ίππους και από ίππους με οστεοαρθρίτιδα, αντίστοιχα. Στη συνέχεια, τα αποτελέσματα που προέκυψαν χρησιμοποιήθηκαν για τη δημιουργία ενός πολυμεταβλητού μοντέλου μικτών επιδράσεων (multivariate linear mixed effect model) σε πληθυσμό 105 ίππων προκειμένου να εξεταστεί η ταυτόχρονη επίδραση πολλών παραγόντων (φύλο, φυλή, ηλικία, τύπος άρθρωσης, κατάσταση άρθρωσης) στις ρεολογικές παραμέτρους του αρθρικού υγρού. Επιπλέον, με γνώμονα τα αποτελέσματα που προέκυψαν από τους προηγούμενους πειραματισμούς έγινε μια προσπάθεια εκτίμησης της επίδρασης των πιο συχνών ενδοαρθρικά χορηγούμενων εμπορικών σκευασμάτων στις ρεολογικές ιδιότητες του αρθρικού υγρού. Παράλληλα, κρίθηκε σκόπιμο να διερευνηθούν οι μεταβολές στη συγκέντρωση συγκεκριμένων πρωτεϊνών οξείας φάσης στον ορό του αίματος και στο αρθρικό υγρό ίππων έπειτα από ενδοαρθρική χορήγηση των πιο συχνών ενδοαρθρικά χορηγούμενων εμπορικών σκευασμάτων. Τέλος, στο τελευταίο κεφάλαιο, αναλύθηκαν οι ιδιότητες, από εμβιομηχανική σκοπιά, του ιδανικού βιοϋλικού για ενδοαρθρική χορήγηση, για την ιξωδοαναπλήρωση στον έλεγχο της οστεοαρθρίτιδας.
description: Osteoarthritis is one of the most common pathological manifestations in equine industry. The aim of the present thesis was to decipher the biological and biomechanical behavior of equine synovial fluid, to evaluate the concentration of hyaluronic acid in normal and pathological joints, as well as to detect the possible alterations in rheological properties, in order to characterize an ideal biomaterial for the viscosupplementation of equine osteoarthritis. The objectives of the present study were to determine the concentration of hyaluronic acid and rheological properties of synovial fluid from normal horses and horses with osteoarthritis, respectively. Based on these results, a multivariate linear mixed effect model was used in a population of 105 horses in order to examine the simultaneous effect of many factors (sex, breed, age, joint type, joint status) on the rheological parameters of synovial fluid. In addition, an attempt was made to evaluate the effect of intra-articular administration of the most commonly used commercial formulations on the rheological properties of synovial fluid. At the same time, it was decided to investigate the possible differences in the concentration of acute phase proteins in blood serum and synovial fluid, following intra-articular administration of the same formulations. Finally, in the last chapter, the properties of an ideal biomaterial were presented, based on the data extracted from the experiments in normal horses.